Alle Paaie lei na Jesus: Die Vader - www.bybelkennis.co.za
by Mitch Kalp · Published 27/02/2013 · Updated 28/09/2014
Alle Paaie lei na Jesus: Die Vader – Adrio König
4.11 Die Vader
Wat in die Ou Testament aan die Here toegeskryf is, word in die Nuwe meestal aan die Vader toegeskryf. Herhaaldelik word ook hier lof aan Hom gebring vir die wonder van sy skeppingswerk.
Openbaring 4, die openingshoofstuk van die drama wat voor Johannes afspeel, is een groot loflied vir Hom wat op die troon sit. Die rede? “Omdat U alles geskep het; deur u wil het alles ontstaan en is dit geskep” (4:11).
God word talle kere as Skepper bely (oa Hand 14:15; 17:24; Rom 1:25; Ef 3:9; 1 Pet 4:19; Op 5:13; 10:6; 14:7). Maar Hy word tegelykertyd ook as Voorsiener en Voleinder bely (Rom 11:36: “Uit Hom en deur Hom en tot Hom is alle dinge. Aan Hom behoort die heerlikheid tot in ewigheid”). Dit beteken dat die Skepper ook betrokke is by sy skepping, en selfs dat die skepping op Hom gerig is.
Maar hierdie gesigspunte is nie die eintlike bydrae van die Nuwe Testament nie. Daarvoor moet ons oorgaan na Jesus Christus.
In die volgende artikels gaan ons ma Jesus en die skepping kyk.
Laaste 7 Dae: 1,137
Laaste 30 Dae: 11,248
Laaste 365 Dae: 268,559